###### Datum: 18. 2. 2015

###### PRIPOMBE K PREDLOGU ODLOKA O PRORAČUNU OBČINE RAVNE NA KOROŠKEM ZA LETO 2015

|  |  |  |  |  |
| --- | --- | --- | --- | --- |
| **Štev.** | Pripombe iz splošne obravnave in javne razprave o predlogu proračuna: | **Predlagatelj** | **Stališče župana in strok. služb** | **Utemeljitev** |
|  | **POBUDE NA SEJI OBČINSKEGA SVETA 4. 2. 2015** |  |  |  |
| 1. | V letu 2015 ni načrtovanih volitev in referendumov, zato se ta postavka lahko črta. | Jani Prednik | NE | Gre za prenos plačila stroškov izvedbe lokalnih volitev 2014  v leto 2015. |
| 2. | Ali je projekt Ravne – mesto forme vive sploh ekonomsko upravičen? Del sredstev naj nameni za drugo kulturno dejavnost in delo društev. | Jani Prednik | NE | Projekt in njegovo finančno konstrukcijo je s sprejemom DIIP potrdil občinski svet. Projekt se izvaja s sofinanciranjem (sklep in pogodba) iz naslova evropskih sredstev in tudi zato teh sredstev ni možno prerazporejati v druge namene. |
| 3. | Višina sredstev za zagotavljanje socialne varnosti naj se ohrani na ravni iz leta 2014 (68.000 evrov). | Jani Prednik | DA | Pobuda je uresničena. |
| 4. | Sredstva za delovno uspešnost zaposlenih v občinski upravi naj se prerazporedijo v delo četrtnih, vaških in krajevnih skupnosti, saj v državni upravi že od leta 2012 ni izplačil za delovno uspešnost zaposlenih. | mag. Zlatko Halilovič | NE | Od leta 2010 dalje (z uveljavitvijo Zakona o interventnih ukrepih) uslužbencem v javnem sektorju ne pripada izplačilo za redno delovno uspešnost; še vedno pa jim pripada izplačilo za delovno uspešnost iz naslova povečanega obsega dela. V skladu s 6. členom Zakona o ukrepih na področju plač in drugih stroškov dela v javnem sektorju za leto 2015 (UL RS št. 95/14) znaša višina dela plače javnega uslužbenca za plačilo delovne uspešnosti pri opravljanju rednih delovnih nalog največ 20 odstotkov njegove osnovne plače.  Povečan obseg dela dejansko pomeni npr. nadomeščanje začasno odsotnega delavca, dodatna dela in naloge izven rednih del ipd. ter ne gre za redni dodatek, ki bi ga uslužbenci prejemali vsak mesec.  Pri tem moramo poudariti, da nadurnega dela na občini ne izplačujemo, prav tako uslužbenci občinske uprave za nadurno delo ne prejmejo nobenega dodatka. |
| 5. | Na Ravnah ne potrebujemo visoke šole; študij naj se organizira preko ljudske univerze ali preko katere druge inštitucije. Postavka za visoko šolo naj se ukine. | mag. Zlatko Halilovič | NE | Visoka šola Ravne obstaja in s prekinitvijo financiranja bi jo zaprli. V prvih dveh šolskih letih se je vpisalo sicer še manjše število študentov, kajti izvaja se le izredni študij. V prihodnjih letih bodo skušali pridobiti redni študij in se vključevati tudi v razvojne projekte EU 2014-2020 ter tako razbremeniti občinskih proračun. |
| 6. | Predlog proračuna jemlje ravno najbolj materialno ogroženim. Povišajo naj se postavke za doplačila šole v naravi, za subvencioniranje šolske prehrane, subvencioniranje stanarin in transferja za zagotavljanje socialne varnosti, in sicer na račun znižanja stroškov za pisarniški material in storitve ter plač in dodatkov zaposlenih v občinski upravi. | Igor Oder | DELNO | Postavko »Socialna pomoč« bomo povišali.  Ostale postavke (doplačilo za šolo v naravi, subvencioniranje šolske prehrane) oblikujemo na podlagi predlogov in potreb šol. Po preverjanju podatkov nam je bilo s strani ravnateljev zagotovljeno, da razlog neudeležbe otroka v šoli naravi ni bilo pomanjkanje sredstev. Prav tako nam podatke za subvencioniranje šolske prehrane posredujejo službe šol (subvencionira pa se prehrana glede na število otrok).  Pri subvencioniranju stanarin je cenzus za subvencijo določen na podlagi Zakona o socialno varstvenih prejemkih, odločbe o upravičenosti do subvencij izdaja center za socialno delo. Občina pa je dolžna pokrivati subvencijo v višini, določeni z zakonom in nima diskrecijske pravice odločanja. Višina sredstev za namen subvencij je planirana na podlagi podatkov (števila upravičencev) iz lanskega leta. |
| 7. | V proračunu naj se zagotovijo sredstva za cestno razsvetljavo na Šancah. | Milan Škafar | DA | Sredstva so zagotovljena v okviru postavke 47132210 *-* Javna razsvetljava. |
| 8. | Poraba sredstev za urejanje malih cestnih odsekov naj se opredeli v proračunu s konkretnimi nameni in z določitvijo odsekov, ki se bodo urejali v letu 2015. | Milan Škafar | NE | Pri rekonstrukciji javnih površin gre za obnove že obstoječih cest, ki so kategorizirane z občinskim odlokom. Večinoma gre za manjše posege in zato jih ne prikazujemo s posebnimi proračunskimi postavkami, saj imajo tudi naravo investicijskega vzdrževanja oz. tehničnih izboljšav. Obenem se tekom leta lahko pojavi kakšna ovira (neurejene razmere) ali pa kakšno uničenje ceste in lahko na ta način občina reagira bolj odzivno. Zato lahko tudi med letom pride do spremembe same vsebine tega investicijskega vzdrževanja. |
| 9. | V proračun naj se umestijo sredstva za izvajanje projekta energetske sanacije Osnovne šole Prežihovega Voranca. | Milan Škafar | NE | Žal proračun v letu 2015 tega ni zmožen. |
| 10. | Za 4.000 evrov naj se poviša postavka sofinanciranje LAS. | Milan Škafar | NE | LAS deluje pod okriljem podjetja ALP Peca, ki ga občina sofinancira. Obenem se podjetje vključuje v izvajanje priprav projekta Geoparka, kjer ima možnosti pridobivanja dodatnih sredstev, zato se nismo odločili za dodatna sredstva iz proračuna. Hkrati pa nameravamo v prihodnje več sodelovati s podjetjem in mu tudi s posamičnimi naročili povečati prihodke. |
| 11. | Zagotovijo naj se sredstva za nakup prenosnih računalnikov za člane občinskega sveta in na ta račun znižajo stroški pisarniškega materiala. | Milan Škafar | DELNO | Svetniškim skupinam oz. svetnikom bo to omogočeno skozi novo obliko podpore delovanja svetniških skupin, kjer je omogočen nakup opreme za delo svetnikov.  Primerjava stroškov razmnoževanja gradiva napram nabavi prenosnih računalnikov, ki smo jo izdelali v oktobru 2014, je pokazala, da trenutno porabimo v štiriletnem mandatu za fotokopiranje in vezavo na svetnika v povprečju 280 €, strošek nakupa enega prenosnega računalnika z nameščenim operacijskim sistemom Windows (270 €) in licenco programa MS Office (210 €) pa bi znašal 480 €. |
| 12. | Zagotovijo naj se sredstva za zamenjavo strehe na muzejskem objektu ob gradu Ravne. | Milan Škafar | DA | Zamenjava strehe je predvidena v okviru izvedbe projekta Urbana ureditev Raven. |
| 13. | V proračun naj se vnese postavka za izvedbo protiprašne zaščite na makadamskih cestah. | Milan Škafar | NE | Sredstva za protiprašno zaščito so zajeta v postavki 47132183 - Rekonstrukcija javnih površin na območju občine. |
| 14. | Zagotovijo naj se sredstva za ureditev priključka ceste h Kefrovemu mlinu. | Milan Škafar | DA | Rekonstrukcija ceste se bo izvedla, ko bodo urejene vse premoženjsko pravne zadeve. |
| 15. | Povišajo naj se sredstva za sofinanciranje dejavnosti Karitasa in Rdečega križa, saj so potrebe ljudi po pomoči vse večje. Za ta namen bi lahko prerazporedili del sredstev, namenjenih za skrb za zapuščene živali in za ureditev pasjega parka. | Marjan Rupreht | DA | Pobuda je uresničena. |
| 16. | V proračun naj se da 7.000 evrov za sofinanciranje malih čistilnih naprav. | Enriko Plevnik | NE | V letu 2015 se sofinanciranje malih čistilnih naprav še ne bi zagotavljalo. Republika Slovenija je z Evropsko komisijo v postopku pogajanj za podaljšanje roka za izpolnitev obveznosti iz Uredbe o emisiji snovi, in sicer do 31. 12. 2020 (vir: Operativni program za izvajanje Evropske kohezijske politike v obdobju 2014 – 2020). Poleg tega je v proceduri tudi sprememba Uredbe o odvajanju in čiščenju komunalne in padavinske odpadne vode. |
| 17. | Več sredstev naj se nameni za postavko obramba in ukrepi ob izrednih dogodkih, sicer bomo imeli  težave do konca leta in bomo morali stvar urejati z rebalansom. | Suzana Vodnjov | DELNO | Sredstva za izvedbo ukrepov ob izrednih dogodkih se zagotavljajo iz proračunske postavke »Rezerva občine« in so zagotovljena. Iz postavke »Pripravljenost sistema za zaščito, reševanje in pomoč« se zagotavljajo sredstva zgolj za usposabljanje, opremo ipd. služb civilne zaščite občine.  Kar se tiče zagotavljanja sredstev javnim zavodom kot organizacijam za izpolnjevanje zakonskih obveznosti, pa morajo biti ti stroški zajeti v transferjih posameznih zavodov na njihov predlog, v kolikor je občina dolžna zagotavljati sredstva za njihovo delovanje. |
| 18. | 15.000 evrov, ki je namenjenih za študije izvedljivosti projektov za sanacijo gasilskega doma, projektno dokumentacijo, nadzor in investicijski inženiring, je premalo in ne zagotavlja premika pri tem projektu v letu 2015. | Suzana Vodnjov | DA | Sredstva zadoščajo za izdelavo predinvesticijske zasnove in za odločitev o varianti. |
| 19. | V proračun bi bilo treba umestiti postavko za ureditev ograje okrog javorniškega gradu in potem izstaviti račun lastniku. | Domen Mlinarič | DA | Ograjo okrog javorniškega gradu bomo postavili v dogovoru  z lastnikom. |
| 20. | Več sredstev je treba nameniti za košnjo javnih površin, vsaj za izvedbo košnje petkrat na leto. | Domen Mlinarič | DA | Predvidena sredstva zadoščajo za potrebno število košenj ob normalnih vremenskih pogojih. Pogostost košnje glede na potrebe ni enaka za celo mesto, nekateri deli se kosijo večkrat kot drugi. |
| 21. | V proračun naj se da postavka za ureditev športnega in otroškega igrišča na Javorniku. | Domen Mlinarič | DA | Pobuda je uresničena v višini 7.000 evrov. |
| 22. | Zagotovijo naj se sredstva v višini 40.000 evrov za sanacijo strehe nad kegljiščem na DTK. | Domen Mlinarič | NE | Občina v letu 2015 ne zmore zamenjati celotne strehe, iz sredstev tekočega vzdrževanja pa se lahko stanje sanira. |
| 23. | V proračunu naj se zagotovijo sredstva za ureditev in opremo garderob in pisarne pri tribunah pri nogometnem igrišču. | Domen Mlinarič | DA | V predlogu proračuna je za ta namen predvidenih 10.000 evrov. |
| 24. | V proračunu naj se namenijo sredstva za postavitev košev za smeti ob kolesarski poti na relaciji Kotlje–Podgora - proti Dularju. | Metka Apohal | DA | Postavitev košev za smeti je v pristojnosti ožjih delov lokalnih skupnosti, katerim se za ta namen zagotavljajo tudi sredstva. Za postavitev košev za smeti ob kolesarski poti na relaciji Kotlje – Podgora (proti Dularju) je konkretno pristojna KS Kotlje. |
|  | POBUDE DELOVNIH TELESOBČINSKEGA SVETA |  |  |  |
| 25. | V proračunu naj se zagotovijo sredstva za sanacijo poslovilne vežice v Kotljah, saj v vežico zamaka. | Odbor za šolstvo in otroško varstvo | DELNO | V sodelovanju z JKP LOG se bo pripravil minimalen poseg v sanacijo statične stabilnosti objekta. Obenem se bo odpravilo zamakanje ravne strehe. Pobuda je uresničena v višini 10.000 evrov. |
| 26. | »Kolaček« izobraževanje naj se loči na otroško varstvo in osnovno šolstvo. | Odbor za šolstvo in otroško varstvo | DA | Pobuda je upoštevana. |
|  | POBUDE OŽJIH DELOV **LOKALNE SKUPNOSTI** |  |  |  |
| 27. | Za delovanje četrtnih skupnosti oziroma ožjih delov lokalne skupnosti naj se oblikuje posebna postavka, ki bo normirana in se bo imenovala »stroški za delovanje ODLS«. | Predsedniki četrtnih skupnosti | DA | Oblikovana je posebna postavka »Delovanje ožjih delov občine«. |
| 28. | Sredstva za delovanje ODLS naj se enakomerno porazdelijo med ČS, KS in VS, saj je pri sedanjem predlogu največ izgubila ČS Trg, z izpadom sredstev za ok. 30 %. | Svet ČS Trg | DA | Sredstva, namenjena za delovanje posameznih ožjih delov lokalne skupnosti, smo porazdelili glede na velikost ožjih delov. Posamezne postavke so bile usklajene in podprte na skupnem sestanku strokovnih služb in predsednikov ožjih delov lokalne skupnosti. |
| 29. | Glede na položaj in veliko število ljudi na pragu revščine bi občina morala sredstva za socialo povečati oz. jih obdržati vsaj na nivoju iz preteklih let. | Svet ČS Trg | DA | Sredstva bomo povečali. |

**Župan Občine Ravne na Koroškem**

**dr. Tomaž ROŽEN**